'Rowers' vas ná strooptogte by klerewinkels | Maroela Media
'Rowers' vas ná strooptogte by klerewinkels
Ses vermeende rowers is agter tralies nadat hulle eers 'n Ackermans in die Johannesburgse middestad beroof het en daarna hul strooptog by 'n Mr. Price-klerewinkel voortgesit het.
Kapt. Xoli Mbele, polisiewoordvoerder, het gesê vyf verdagtes het die Ackermans in die stad ingekom en hul aanvanklik as klante voorgedoen. Hulle het wapens uitgepluk, die kassiere aangehou en met kontant en selfone gevlug.
"Hulle is uit dié winkel en na 'n Mr. Price-winkel waar hulle 'n ongespesifiseerde bedrag geld en selfone gebuit het."
Die polisie en Johannesburgse metropolisie was egter blitsig op hul spoor en die bende is kort ná die voorvalle in hegtenis geneem. Een van die vermeende betrokkenes is 'n taxibestuurder. Hy is in hegtenis geneem vir die besit van vermoedelik gesteelde items, nadat sommige van die selfone in sy minibussie gekry is, het Mbele gesê.
Die verdagtes verskyn later vandag in die Johannesburgse landdroshof. Hulle word aangekla van gewapende roof, die besit van ongelisensieerde vuurwapens en die besit van gesteelde selfone.
gewapende roof Johannesburg polisie
Woede ná Totalsports Etzebeth-kartonbeelde uit winkels gooi
Mense wees versigtig in inkopie sentruns, parkeer areas en ander plekke. Van nou af gaan dit baie erger raak
Vat so skurke! Dit word mos nou weer fees seisoen en SA word die wilde weste!
Kyk hoe arrogant is die 'rowers, somer van die een winkel na die volgende.
Sekerlik op tyd uit op R100 borg om hul krismis choppings te kan klaar maak.
Veels geluk aan die Polisie met hulle vinnige optrede. Ek sien dat hulle al klaar besig is om hulle "Kersinkopies" te doen, en dit op 'n ander se onkoste!!!!